99. ΝΟΜΟΣ υπ’ αριθ. 1084 της 30/30 Οκτ. 1980 (ΦΕΚ Α΄253) Περί συγκροτήσεως Επιτροπών προς σύνταξιν κωδίκων νομοθεσίας αρμοδιότητος του Υπουργείου Εσωτερικών. Σύστασις Ειδικών Επιτροπών Άρθρ.1.-1.Συνιστώνται δια του παρόντος, συμφώνως προς την παρ. 6 του άρθρ. 76 του Συντάγματος, εις το Υπουργείον Εσωτερικών Ειδικαί Επιτροπαί προς σύνταξιν των κατωτέρω  Κωδίκων: α)Κώδικας Προσόδων Οργανισμών Τοπικής Αυτοδιοικήσεως. (Τακτικά και έκτακτα έσοδα. Διαδικαστικές διατάξεις). β)Κώδικας Συντάξεων Προσωπικού Οργανισμών Τοπικής Αυτοδιοικήσεως. (Συντάξεις προσωπικού. Χορηγία δημάρχων). γ)Κώδικας Διοικητικής Αποκεντρώσεως. (Διοικητική διαίρεση του Κράτους. Κατάσταση Νομαρχών. Αρμοδιότητες Νομαρχών. Γενικές, Ειδικές, Νομαρχιακά Ταμεία). δ)Κώδικας Μεταναστεύσεως και Αποδημίας. (Μετανάστες, Πράκτορες μεταναστεύσεως, Δ.Ε.Μ.Ε. Ελευθερία της αποδημίας, διαδικασία και δικαιολογητικά χορηγήσεως διαβατηρίων, βιβλιάριον διαβατηρίου). Σελ. 42,542(β) Τεύχος 1187-Σελ.2 ε)Κώδικας Ιθαγενείας, Μητρώων Αρρένων, Δημολογίων και Ληξιαρχικών Πράξεων. (Ιθαγένεια, Μητρώα Αρρένων και Δημοτολόγια, Ληξιαρχικαί Πράξεις). 2.Η κατά την παρ. 1 αναγραφή υπό τον τίτλον εκάστου κώδικος των θεμάτων αυτού είναι ενδεικτική και έκαστος Κώδιξ πρέπει να περιλάβη όλας τας αναγομένας εις το αντικείμενον αυτού διατάξεις. 3.Εάν κατά την πρόοδον των εργασιών κωδικοποιήσεως καταδειχθή ότι η κωδικοποιητέα ύλη μιας Ειδικής Επιτροπής πρέπει να ενταχθή εις την ύλην ετέρας Ειδικής Επιτροπής, η μεταφορά γίνεται δι’ αποφάσεως του Υπουργού Εσωτερικών, μη δημοσιευομένης δια της Εφημερίδος της Κυβερνήσεως. Εάν δια της τοιαύτης μεταφοράς δεν απομένη πλέον αντικείμενον δια Ειδικήν τινα Επιτροπήν, η Επιτροπή αύτη καταργείται δι’ αποφάσεως του Υπουργού Εσωτερικών, δημοσιευομένης δια της Εφημερίδος της Κυβερνήσεως. 4.Εις περίπτωσιν καθ’ ην διαπιστωθή, υπό τινος Ειδικής Επιτροπής της παρ. 1 του παρόντος, ότι λόγω της πληθώρας των προς κωδικοποίησιν διατάξεων και των υπ’ αυτών ρυθμιζομένων θεμάτων ενδείκνυται ο διαχωρισμός της ύλης, η Επιτροπή αύτη δύναται να συντάξη δύο ή και περισσοτέρους κώδικας προσδίδουσα εις αυτούς τους οικείους τίτλους. 5.Αι κατά την παρ. 1 Ειδικαί Επιτροπαί θεωρούνται κατά πάσαν περίπτωσιν νομοπαρασκευαστικαί. Σύνθεσις Ειδικών Επιτροπών Άρθρ.2.-1.Αι κατά το άρθρ. 1 συνιστώμεναι Ειδικαί Επιτροπαί αποτελούνται εκ των κατωτέρω μελών: α)Ενός ανωτάτου δικαστικού λειτουργού ή μέλους του Νομικού Συμβουλίου του Κράτους, εν ενεργεία ή μη, ή ενός ειδικού επιστήμονος. β)Ενός καθηγητού, εν ενεργεία ή μη, ή υφηγητού ανωτάτου εκπαιδευτικού ιδρύματος. Προκειμένου περί των εν ενεργεία καθηγητών ή υφηγητών ο ορισμός τούτων ως μελών γίνεται μετά γνώμην της οικείας Σχολής. γ)Των αρμοδίων δια το αντικείμενον του Κώδικος Γενικού Διευθυντού ή Αναπληρωτού Γενικού Διευθυντού του Υπουργείου Εσωτερικών, ή προϊσταμένου Διευθύνσεως ή Υπηρεσίας ή μονίμου τακτικού υπαλλήλου του αυτού Υπουργείου Κλάδου ΑΤ και επί βαθμώ τουλάχιστον 3ω. 2.Α.α.98-99 Οργανισμός Υπ.Εσωτερικών Δημ.Διοίκ.και Αποκέντρωσης δ)Δύο υπαλλήλων του Υπουργείου Εσωτερικών, Κλάδου ΑΤ και επί βαθμώ τουλάχιστον 5ω, εν ενεργεία ή μη, κατά προτίμησιν εκ των εχόντων νομικήν μόρφωσιν και κατά το δυνατόν, πείραν εκ της εφαρμογής των κωδικοποιητέας ύλης, ή υπαλλήλου, ομοίως ως ανωτέρω, νομικού προσώπου δημοσίου δικαίου ή οργανισμού ή τραπέζης, αναλόγως της κωδικοποιητέας ύλης, προτεινομένου αρμοδίως, κατόπιν σχετικού αιτήματος του Υπουργού Εσωτερικών, μετά του αναπληρωτού του. Ειδικώτερον, δια την σύνταξιν του Κώδικος Συντάξεως Προσωπικού Οργανισμών Τοπικής Αυτοδιοικήσεως, της Ειδικής Επιτροπής μετέχει και υπάλληλος της Υπηρεσίας Συντάξεων του Γενικού Λογιστηρίου του Κράτους προτεινόμενος αρμοδίως. 2.Χρέη γραμματέως εκτελεί υπάλληλος  του Υπουργείου Εσωτερικών. Ορισμός μελών Ειδικών Επιτροπών Άρθρ.3.-1.Ο ορισμός των μελών, ως και του Γραμματέως μετά του αναπληρωτού του, εκάστης εκ των Ειδικών Επιτροπών γίνεται δι’ αποφάσεως του Υπουργού Εσωτερικών, δημοσιευομένης δια της Εφημερίδος της Κυβερνήσεως. Δι’ ομοίας αποφάσεως ορίζεται ο Πρόεδρος εκάστης Ειδικής Επιτροπής. 2.Ελλείποντος ή αποχωρούντος, δι’ οιονδήποτε λόγον, του Προέδρου ή μέλους της Ειδικής Επιτροπής, οι αντικαταστάται τούτου ορίζονται δι’ αποφάσεως του Υπουργού των Εσωτερικών κατόπιν σχετικής γνωστοποιήσεως της αρμοδίας υπηρεσίας. Η επιτροπή συνεχίζει τας εργασίας της, εάν τα απομένοντα μέλη αυτής είναι τουλάχιστον τρία, εκ των οποίων τουλάχιστον το εν εκ των κατά τας περιπτ.α και γ της παρ.1 του άρθρ.2 κατηγοριών. Έκτασις και περιεχόμενον κωδικοποιήσεως Άρθρ.4.-1.Επιφυλασσομένων των διατάξεων της παρ.4 του άρθρ.1 του παρόντος, υπό εκάστης Ειδικής Επιτροπής θα συνταχθούν εις Κώδιξ περιλαμβάνων διατάξεις της κειμένης νομοθεσίας ψηφιζόμενος κατά την εν άρθρ.76 παρ.6 του Συντάγματος διαδικασίαν και έτερος Κώδιξ περιλαμβάνων ομοίως διατάξεις της κειμένης νομοθεσίας, εκδιδόμενος δια Π.Δ/τος προτάσει του Υπουργού Εσωτερικών. 2.Εις το κατά το άρθρ.76 παρ.6 του Συντάγματος επιψηφιζόμενον Κώδικα θα περιλαμβάνωνται διατάξεις της κειμένης νομοθεσίας, αι οποίαι κρίνονται λόγω της σημασίας των ότι δέον να κέκτηνται δύναμιν τυπικού νόμου. Αι λοιπαί κανονιστικού περιεχομένου διατάξεις θα περιληφθούν εις τον δια δ/τος εκδιδόμενον Κώδικα. Περιεχόμενον των δια νόμων κυρουμένων  Κωδίκων Άρθρ.5.-1.Οι κατά το άρθρ.76 παρ.6 επιψηφιζόμενοι Κώδικες θα περιλαμβάνουν την ισχύουσαν νομοθεσίαν με συστηματικήν  ταξινόμησιν των διατάξεων και λεκτικήν μοιομορφίαν. Της νομοθεσίας ταύτης επιτρέπονται, άνευ πάντως ουσιώδους μεταβολής των κειμένων βασικών διατάξεων, τροποποιήσεις και συμπληρώσεις κυρίως προς διόρθωσιν ασαφειών ή ατελειών, συμπλήρωσιν κενών, απλούστευσιν διατυπώσεων και προσαρμογήν προς την λοιπήν νομοθεσίαν. Πάντως αποκλείεται, η τροποποίησις, συμπλήρωσις ή κατάργησις διατάξεων αφορωσών εις τον αριθμόν, την διαβάθμισιν και την κατάστασιν του προσωπικού. 2.Ο Κώδιξ δέον να περιλαμβάνη διάταξιν περί καταργήσεως των εις αυτόν περιλαμβανομένων διατάξεων της κειμένης νομοθεσίας. Περιεχόμενον Κωδίκων διαταγμάτων Άρθρ.6.-1.Οι Κώδικες δ/των θα περιλαμβάνουν την ισχύουσαν νομοθεσίαν, απαγορευομένης της αλλοιώσεως της εννοίας των ισχυουσών διατάξεων ή της προσθήκης οιουδήποτε νέου κανόνος δικαίου. 2.Επιφυλασσομένων των κατά την παρ.1 περιορισμών, επιτρέπεται νέα διάρθρωσις του νομοθετικού υλικού, ως διάσπασις ή συγχώνευσις άρθρων, προσθήκη νέων και η εν γένει νέα κατάστρωσις αυτού, η απάλειψις των ρητώς ή σιωπηρώς καταργηθεισών διατάξεων, ως και των μη ισχυουσών μεταβατικών διατάξεων, η διόρθωσις φράσεων περιεχουσών καταργηθέντας κανόνας, η ενέργεια διορθώσεων και προσαρμογών εν όψει της εν γένει ισχυούσης νομοθεσίας. Λειτουργία και τρόπος εργασίας Ειδικών  Επιτροπών Άρθρ.7.-1.Προς επίτευξιν απαρτίας απαιτείται κατά πάσαν περίπτωσιν η παρουσία τουλάχιστον τριών μελών, εκ των οποίων τουλάχιστον το εν εκ των κατά τας περιπτ.α΄ και γ της παρ.1 του άρθρ.2 κατηγοριών. 2.Κατά τα λοιπά, τα της λειτουργίας και του τρόπου εργασίας των Ειδικών Επιτροπών, ως και όλαι αι αναγκαίαι δια την εκτέλεσιν του παρόντος λεπτομέρειαι, ρυθμίζονται δια κοινών αποφάσεων των Υπουργών Προεδρίας Κυβερνήσεως και Εσωτερικών. 3.Δι’ αποφάσεως του Υπουργού Εσωτερικών, κατόπιν εισηγήσεως του Προέδρου εκάστης Ειδικής Επιτροπής, δύναται να τίθεται προθεσμία αποπερατώσεως του έργου αυτής μη δυναμένη να υπερβή τα δύο έτη. Εις εξαιρετικάς περιπτώσεις δύναται δια κοινής αποφάσεως του Υπουργού Εσωτερικών και Οικονομικών η προθεσμία αυτή να παρατείνεται και πέραν των δύο ετών. Δαπάναι εν γένει Κωδικοποιήσεως Άρθρ.8.-1.Εις τους Προέδρους, τα μέλη και τους Γραμματείς των Ειδικών Επιτροπών καταβάλλεται αποζημίωσις συμφώνως προς τας διατάξεις των Νόμ.754/1978 και 755/1978, μη ισχυόντων, εν προκειμένω των περιορισμών των διατάξεων του άρθρου μόνου του Νόμ.176/1969, «περί συμμετοχής των υπαλλήλων εις συμβούλια και Επιτροπάς». (Μετά τη σελ.42,542)  Σελ.42,543 Τεύχος Ε11-Σελ.37 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.99  2.Ο αριθμός των κατά μήνα συνεδριάσεων, ως και η διαδικασία καταβολής των κατά την παρ.1 αποζημιώσεων καθορίζονται δια κοινών αποφάσεων των Υπουργών Εσωτερικών και Οικονομικών. 3.Δια τας αποζημιώσεις της παρ.1 και τας εν γένει δαπάνας της κωδικοποιήσεως εγγράφεται πίστωσις εις τον προϋπολογισμόν του Υπουργείου Εσωτερικών. 